EUROPA-KOMMISSIONEN Bruxelles, den 8.4.2022 COM(2022) 165 final 2022/0108(NLE) Forslag til RÅDETS FORORDNING om ændring af Rådets forordning (EU) 2022/109 om fastsættelse for 2022 af fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande



BEGRUNDELSE 1.BAGGRUND FOR FORSLAGET •Forslagets begrundelse og formål Da drøftelserne mellem EU og Norge om lige og ikkeforskelsbehandlende adgang til farvandene omkring Spitzbergen (Svalbard) for EU-flåder, der fisker efter torsk (Gadus morhua) i dette område, stadig var i gang i marts 2022 forlængede Rådet anvendelsesperioden for den foreløbige EU-kvote på 4 500 ton for torsk i Svalbardfarvandene og internationale farvande i ICES-underområde 1 og afsnit 2b fra den 31. marts til den 30. april 2022 (forordning (EU) 2022/[…]). Norge forlængede også anvendelsesperiode for den foreløbige EU-kvote for torsk i Svalbardfarvandene frem til den 30. april 2022. Drøftelserne mellem EU og Norge om lige og ikkeforskelsbehandlende adgang til Svalbardfarvandene for EU-flåder, der fisker efter torsk i dette område, er stadig i gang. Indtil resultaterne af disse drøftelser foreligger, foreslår Kommissionen, at Rådet fastsætter EU-kvoten for torsk i Svalbardfarvandene og internationale farvande i ICES-underområde 1 og afsnit 2b, inden den forlængede anvendelsesperiode for den foreløbige EU-kvote udløber den 30. april 2022. Fiskerimulighederne for torsk i Svalbardfarvandene og internationale farvande i ICES-underområde 1 og afsnit 2b markeres pm (pro memoria), indtil resultaterne af drøftelserne foreligger. Så snart resultaterne af drøftelserne foreligger, vil der blive indgivet et non-paper fra Kommissionens tjenestegrene om fastsættelse af de pågældende fiskerimuligheder til Rådet. •Sammenhæng med de gældende regler på samme område De foreslåede foranstaltninger er i overensstemmelse med den fælles fiskeripolitiks mål og regler og er i overensstemmelse med EU's politik for bæredygtig udvikling. •Sammenhæng med Unionens politik på andre områder De foreslåede foranstaltninger er i overensstemmelse med andre EU-politikker, navnlig politikkerne på miljøområdet. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Dette forslags retsgrundlag er artikel 43, stk. 3, i traktaten om Den Europæiske Unions funktionsmåde. •Nærhedsprincippet (for områder, der ikke er omfattet af enekompetence) Unionen har enekompetence på det område, som forslaget vedrører, jf. artikel 3, stk. 1, litra d), i traktaten om Den Europæiske Unions funktionsmåde. Nærhedsprincippet finder derfor ikke anvendelse. •Proportionalitetsprincippet Forslaget tildeler fiskerimuligheder til medlemsstaterne i overensstemmelse med målsætningerne i forordning (EU) nr. 1380/2013. I medfør af artikel 16 og 17 i forordning (EU) nr. 1380//2013 beslutter hver medlemsstat, hvordan de fiskerimuligheder, som den har fået tildelt, fordeles til fartøjer, der fører dens flag, i overensstemmelse med visse kriterier for tildeling af fiskerimuligheder. Medlemsstaterne har således det nødvendige råderum til at agere, når de fordeler den tildelte samlede tilladte fangstmængde (TAC), der er omfattet af forslaget, for så vidt angår valg af social og økonomisk model. Forslaget har ingen nye finansielle virkninger for medlemsstaterne. Rådet fastsætter fiskerimuligheder hvert år, og de offentlige og private midler til gennemførelse heraf foreligger allerede. •Valg af retsakt Foreslået retsakt: forordning.

3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER •Efterfølgende evalueringer/kvalitetskontrol af gældende lovgivning Ikke relevant. •Høringer af interesserede parter Under drøftelserne med Norge om lige og ikkeforskelsbehandlende adgang til Svalbardfarvandene for EU-flåder, der fisker efter torsk i dette område, har Kommissionen informeret og hørt de interesserede parter, navnlig repræsentanter for fiskerierhvervet og Det Rådgivende Råd for Højsøflåden. Kommissionen har også haft regelmæssig kontakt med medlemsstaternes forvaltninger i form af tekniske møder og møder med Rådets Gruppe vedrørende Fiskeripolitik. •Indhentning og brug af ekspertbistand Forslaget vil være baseret på tilgængelig videnskabelig rådgivning fra Det Internationale Havundersøgelsesråd (ICES) og drøftelserne med de berørte parter. •Konsekvensanalyse Eventuelle elementer af relevans for vurderingen af mulige konsekvenser for de fiskerimuligheder, der er omfattet af forslaget, er blevet behandlet i forbindelse med forberedelsen og gennemførelsen af forhandlingerne med Norge. •Målrettet regulering og forenkling Ikke relevant. •Grundlæggende rettigheder Ikke relevant. 4.VIRKNINGER FOR BUDGETTET De foreslåede foranstaltninger har ingen budgetmæssige konsekvenser. 5.ANDRE FORHOLD Ved traktaten af 9. februar 1920 angående Spitzbergen (Svalbard) ("Paristraktaten af 1920") indrømmes alle parter lige og ikkeforskelsbehandlende adgang til ressourcerne i området omkring Svalbard, herunder også med hensyn til fiskeri. I december 2020 fastsatte Norge i norsk lovgivning en EU-kvote for torsk i Svalbardfarvandene for 2021, der var betydeligt mindre (6 760 ton mindre), end den EU-kvote, der i december 2020 blev fastsat af Rådet for torsk i Svalbardfarvandene og internationale farvande i ICES-underområde 1 og afsnit 2b for 2021 (forordning (EU) 2021/92). Kommissionen har været og er fortsat i dialog med Norge i hele 2021 og 2022 om dette spørgsmål. 2022/0108 (NLE)

Forslag til RÅDETS FORORDNING om ændring af Rådets forordning (EU) 2022/109 om fastsættelse for 2022 af fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen, og ud fra følgende betragtninger: (1)Ved Rådets forordning (EU) 2022/109 fastsættes for 2022 fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande. (2)Ved Rådets forordning (EU) 2022/109 blev der for første kvartal 2022 fastsat en foreløbig EU-kvote på 4 500 ton for EU-flåder, der fisker efter torsk (Gadus morhua) i farvandene omkring Spitzbergen (Svalbard) og internationale farvande i ICES-underområde 1 og afsnit 2b. Ved Rådets forordning (EU) 2022/[…] blev anvendelsesperioden for denne EU-kvote på 4 500 ton forlænget til 30.april 2022. (3)Der bør fastsættes en EU-kvote for torsk i Svalbard og internationale farvande i ICES-underområde 1 og afsnit 2b, inden den forlængede anvendelsesperiode for den foreløbige EU-kvote udløber den 30. april 2022. EU-kvoten bør fastsættes i overensstemmelse med resultaterne af drøftelserne mellem EU og Norge om lige og for EU-flåder, der fisker efter torsk. (4)Kvoterne bør tildeles medlemsstaterne i overensstemmelse med Rådets afgørelse 87/277/EØF og Polens andel af EU's kvoter samt med forbehold af de tilpasninger, der er nødvendige som følge af Det Forenede Kongeriges udtræden af Unionen. (5)Forordning (EU) 2022/109 bør derfor ændres. (6)De fangstbegrænsninger, der er fastsat i forordning (EU) 2022/109, finder anvendelse fra den 1. januar 2022. De bestemmelser vedrørende fangstbegrænsninger, der indføres ved nærværende forordning, bør derfor også anvendes fra nævnte dato. En sådan anvendelse med tilbagevirkende kraft berører ikke retssikkerhedsprincippet eller princippet om beskyttelse af berettigede forventninger, idet de pågældende fiskerimuligheder er øget. Denne forordning bør på grund af sin hastende karakter træde i kraft dagen efter offentliggørelsen i Den Europæiske Unions Tidende. VEDTAGET DENNE FORORDNING: Artikel 1

Ændring af forordning (EU) 2022/109 I forordning (EU) 2022/109 foretages følgende ændringer: I bilag IB affattes fjerde tabel således: " Art: Torsk Gadus morhua Område: 1 og 2b (COD/1/2B.) Tyskland pm (1)(2) Analytisk TAC Artikel 3 i forordning (EF) nr. 847/96 finder ikke anvendelse. Artikel 4 i forordning (EF) nr. 847/96 finder ikke anvendelse. Spanien pm (1)(2) Frankrig pm (1)(2) Polen pm (1)(2) Portugal pm (1)(2) Andre medlemsstater pm (1)(2)(3) Unionen pm (1)(2) TAC Ikke relevant (1) Tildelingen af den andel af torskebestanden, som Unionen har adgang til i farvandene omkring Svalbard og Bjørneøen, og dertil knyttede bifangster af kuller berører på ingen måde de rettigheder og forpligtelser, der følger af Paristraktaten af 1920. (2) Bifangster af kuller kan udgøre op til 14 % pr. træk. Bifangsterne af kuller er i tillæg til torskekvoten. (3) Undtagen Tyskland, Spanien, Frankrig, Polen og Portugal. Fangster, der skal modregnes i denne fælles kvote, skal rapporteres særskilt (COD/1/2B_AMS).